Sanna_H

Moi!
Minä olen siis Sanna Halonen 22 vuotias neljännen vuoden opiskelija teknologiapainotteisessa luokanopekoulutuksessa. Päädyin yliopistoon syksyllä 2004 vietettyäni lukion jälkeen antoisan välivuoden kouluavustajana Hintan ala-asteella. Ammatinvalinta on ollut selvillä jo ihan pikkutytöstä asti, joten voisi sanoa, että olen valmistumassa kutsumusammattiin. ;) Tällä hetkellä opintoja on ihan mukavasti jo plakkarissa ja tekeillä on myös kandin työ, josta olisi myöhemmin tarkoitus jatkaa graduun asti.

Vapaa-ajallani käyn töissä ja yritän myös urheilla mahdollisuuksien mukaan mahdollisimman paljon. Urheilutaustani "kilpaurheilurintamalla" rakentuu lähinnä pesäpallosta, jonka jouduin kuitenkin lopettamaan muutama vuosi sitten olkapään reistailun vuoksi. Nyttemmin käy laji kuin laji curlingista perus lenkkeilyyn... ;)

Parhaiten tavoittaa sähköpostitse: sannahal(at)paju.oulu.fi

Kurssin aikana pidän myös pienimuotoista blogia.